cyanic-selkie/wikianc huggingface dataset:
Εγγύτατος Κενταύρου b
Τροχιά
Ο εγγύτατος του Κενταύρου b περιστρέφεται γύρω από το άστρο του κάθε 11,186 ημέρες σε ημιμεγάλο άξονα απόστασης περίπου 0,05 AU (7 εκ. χλμ) που σημαίνει ότι η απόσταση του από  το άστρο του είναι το ένα εικοστό της απόστασης Γης Ήλιου. Συγκριτικά, ο Ερμή ς, ο κοντινότερος πλανήτης στον Ήλιο, έχει ημιμεγάλο άξονα 0,39 AU. Ο Proxima Centauri b λαμβάνει περίπου το 65% του ποσού της ακτινοβολία ς από το άστρο του από ότι δέχεται η Γη από τον Ήλιο, για σύγκριση ο Άρης λαμβάνει περίπου το 43%. Η περισσότερη από την ακτινοβολία από τον Εγγύτατο του Κενταύρου είναι στο υπέρυθρο φάσμα. Στο ορατό φάσμα, ο εξωπλανήτης λαμβάνει μόνο το 2,1% της ακτινοβολίας που λαμβάνει η Γη - για σύγκριση ο Δίας λαμβάνει το 3,7% και ο Κρόνος το 1,1%. Έτσι οπουδήποτε στην επιφάνεια του πλανήτη η μέρα δεν είναι φωτεινότερη από το λυκόφως της Γης. Ο μέγιστος φωτισμός του οριζόντιου εδάφους με το λυκόφως στην ανατολή του ηλίου είναι γύρω στα 400 lux, ενώ ο φωτισμός του πλανήτη είναι περίπου 2.700 Lux χωρίς εκλάμψεις του αστέρα Εγγύτατου. Επίσης, ο αστέρας Εγγύτατος έχει εκλάμψεις. Στην πιο λαμπρή έκλαμψη, μέχρι στιγμής, παρατηρήθηκε αύξηση της οπτικής φωτεινότητας του Εγγύτατου περίπου 8 φορές, η οποία θα είναι μια μεγάλη αλλαγή από το προηγούμενο επίπεδο, αλλά και πάλι το 17% του φωτισμού της Γης δεν είναι πολύ ισχυρό φως. Ωστόσο, λόγω της κοντινής τροχιάς, ο πλανήτης δέχεται περίπου 400 φορές περισσότερη ακτινοβολία  ακτίνων X από τη Γη.
Κατοικησιμότητα
αριστερά|μικρογραφία|275x275εσ|Καλλιτεχνική απεικόνιση της επιφάνειας του Proxima Centauri b. Το δυαδικό σύστημα του [[Άλφα Κενταύρου|Άλφα του Κενταύρου  παρατηρείται στο παρασκήνιο, στην επάνω δεξιά πλευρά της Proxima]] Η κατοικησιμότητα του Proxima Centauri b δεν έχει εξακριβωθεί, δεδομένου ότι ο πλανήτης υπόκειται σε αστρικούς ανέμους με πιέσεις πάνω από 2.000 φορές από εκείνες που ασκούνται στη Γη από τον ηλιακό άνεμο. Αυτή η ακτινοβολία και οι αστρικοί άνεμοι πιθανότατα θα απομάκρυναν οποιαδήποτε ατμόσφαιρα, αφήνοντας ως  δυνητικά κατοικήσιμη θέση στον πλανήτη μόνο ότι βρίσκεται κάτω από την επιφάνεια.
Ο εξωπλανήτης βρίσκεται σε τροχιά μέσα στην κατοικήσιμη ζώνη του Εγγύτατου Κενταύρου, στην περιοχή όπου, με τις σωστές πλανητικές συνθήκες και ιδιότητες της ατμόσφαιρας, το υγρό νερό μπορεί να υπάρχει στην επιφάνεια του πλανήτη. Το μητρικό άστρο, με περίπου το ένα όγδοο από τη μάζα του Ήλιου, έχει κατοικήσιμη ζώνη μεταξύ ∼0,0423 και 0,0816 AU. Τον Οκτώβριο του 2016, ερευνητές από το CNRS research institute της Γαλλίας, δήλωσαν ότι υπάρχει σημαντική πιθανότητα ο πλανήτης να φιλοξενεί επιφανειακούς  ωκεανούς και λεπτή ατμόσφαιρα. Ωστόσο, οι διελεύσεις του πλανήτη μπροστά από το άστρο του από την οπτική γωνία της Γης, είναι δύσκολο να επιβεβαιώσουν αυτές τις υποθέσεις.
Παρόλο που ο Εγγύτατος Κενταύρου b βρίσκεται στην κατοικήσιμη ζώνη, η κατοικησιμότητα του έχει αμφισβητηθεί λόγω των πολλών δυνητικά επικίνδυνων φυσικών συνθηκών. Ο εξωπλανήτης είναι αρκετά κοντά στο άστρο του, ώστε να είναι παλιρροϊκά κλειδωμένος. Στην περίπτωση αυτή, αναμένεται ότι οι όποιες περιοχές κατοικησιμότητας θα περιορίζονται σε περιοχές των συνόρων μεταξύ των δύο ακραίων πλευρών, σε σημείο που αναφέρεται ως  terminator line, δεδομένου ότι μόνο σε αυτό το σημείο οι θερμοκρασίες μπορεί να είναι κατάλληλες για την ύπαρξη υγρού νερού. Αν  η τροχιακή εκκεντρότητα του πλανήτη είναι 0, αυτό θα μπορούσε να οδηγήσει σε σύγχρονη περιστροφή, με μία καυτή πλευρά μόνιμα στραμμένη προς το αστέρι, και μία απέναντι πλευρά σε μόνιμο σκοτάδι και παγωνιά. Ωστόσο, η τροχιακή εκκεντρότητα του Εγγύτατου Κενταύρου b  δεν είναι γνωστή με βεβαιότητα, παρά μόνο ότι είναι κάτω από 0,35—δυνητικά αρκετά υψηλή για να έχει μια σημαντική ευκαιρία να συλληφθεί σε τροχιακό συντονισμό 3:2 παρόμοιο με εκείνον του Ερμή, όπου η μέρα του Proxima b θα είναι περίπου ισοδύναμη με 7,5 γήινες ημέρες. Τροχιακοί συντονισμοί της τάξης του 2:1, είναι επίσης δυνατοί.
Το Ευρωπαϊκό Νότιο Παρατηρητήριο εκτιμά ότι αν υπάρχουν νερό και  ατμόσφαιρα, το περιβάλλον θα είναι φιλόξενο. Υποθέτοντας μία ατμοσφαιρική πίεση N2 1 bar και ∼0,01 bar CO2, σε ένα κόσμο, συμπεριλαμβανομένων των ωκεανών με μέσες θερμοκρασίες παρόμοιες με αυτές της Γης, μια ευρεία ζώνη του ισημερινού (μη-σύγχρονη περιστροφή), ή η πλειονότητα της στην ηλιοφωτιζόμενη πλευρά (σύγχρονη περιστροφή), θα είναι μόνιμα χωρίς πάγο. Ένα μεγάλο μέρος του πλανήτη μπορεί να είναι κατοικήσιμο, αν έχει μια ατμόσφαιρα αρκετά πυκνή ώστε να μεταφέρει θερμότητα προς την πλευρά που βρίσκεται μακριά από το αστέρι. Αν έχει ατμόσφαιρα, οι προσομοιώσεις δείχνουν ότι ο πλανήτης θα μπορούσε να έχει χάσει περίπου όσο και η ποσότητα του νερού που έχει η Γη λόγω της πρώιμης ακτινοβολίας στα πρώτα 100-200 εκατομμύρια χρόνια μετά το σχηματισμό του πλανήτη. Το υγρό νερό μπορεί να είναι διαθέσιμο σε λίμνες μόνο στις πιο ηλιόλουστες περιοχές της επιφάνειας του πλανήτη, είτε σε μια περιοχή στο ημισφαίριο του πλανήτη που βλέπει το αστέρι ή—αν ο πλανήτης είναι σε τροχιακό συντονισμό 3:2 —ημερησίως στην ισημερινή ζώνη. Συνολικά, οι αστροφυσικοί θεωρούν την ικανότητα του Proxima Centauri b να συγκρατεί νερό από τον σχηματισμό του, ως το πιο κρίσιμο σημείο για την παρούσα αξιολόγηση της κατοικησιμότητας του. Ο πλανήτης μπορεί να ερευνηθεί περαιτέρω με τηλεσκόπια και τεχνικές που θα μπορούσαν να αποκαλύψουν περισσότερα σχετικά με τη σύνθεση και την ατμόσφαιρα, αν έχει.
Σχηματισμός
Είναι απίθανο ο Εγγύτατος του Κενταύρου b να σχηματίστηκε αρχικά στην τρέχουσα τροχιά του, καθώς  τα τρέχοντα μοντέλα προβλέπουν ότι ο σχηματισμός άστρων για μικρά αστέρια όπως ο Εγγύτατος του Κενταύρου θα πρέπει να περιέχουν λιγότερη από μία γήινη μάζα της ύλης τους μέσα στο κεντρικό AU, κατά το χρόνο του σχηματισμού τους. Αυτό σημαίνει ότι είτε ο Εγγύτατος του Κενταύρου b σχηματίστηκε αλλού με τρόπο που θα καθοριστεί, ή ότι τα τρέχοντα μοντέλα για τον αστρικό σχηματισμό χρειάζονται αναθεώρηση.
Ανακάλυψη
Οι πρώτες ενδείξεις για τον εξωπλανήτη βρέθηκαν το 2013 από τον Mikko Tuomi από το Πανεπιστήμιο του Hertfordshire από αρχειακά δεδομένα παρατήρησης. Για να επιβεβαιώσει την πιθανή ανακάλυψη, το Ευρωπαϊκό Νότιο Παρατηρητήριο  ξεκίνησε το πρόγραμμα Pale Red Dot τον Ιανουάριο του 2016. Στις 24 Αυγούστου 2016 ομάδα 31 επιστημόνων από όλο τον κόσμο, με επικεφαλής τον Γκιγιέμ Ανγκλάδα-Εσκουδέ από το Πανεπιστήμιο Queen Mary του Λονδίνου, επιβεβαίωσαν την ύπαρξη του Proxima Centauri b μέσω ενός επιστημονικού άρθρου που δημοσιεύθηκε στο Nature.
Οι μετρήσεις έγιναν με χρήση δύο φασματογράφων: του HARPS στο τηλεσκόπιο ESO 3.6 m στο Αστεροσκοπείο La Silla και του UVES στο 8 μέτρων Very Large Telescope. Η μέγιστη ακτινική ταχύτητα του μητρικού άστρου σε συνδυασμό με την επιτρεπόμενη περίοδο της τροχιάς δίνει τη δυνατότητα υπολογισμού της ελάχιστης μάζα του εξωπλανήτη. Η πιθανότητα ψευδούς θετικής ανίχνευσης είναι μικρότερη από μία στα δέκα εκατομμύρια.
Παρατηρησιακές επιπλοκές του συστήματος, εξακολουθούν να αφήνουν περιθώριο για πρόσθετους μεγάλους πλανήτες, σε τροχιά γύρω από τον Κένταυρο. Οι υπολογισμοί δείχνουν ότι άλλος ένας πλανήτης τύπου υπεργαίας γύρω από το άστρο δεν μπορεί να αποκλειστεί, και η παρουσία του δεν θα αποσταθεροποιούσε την τροχιά του Proxima Centauri b.
Μελλοντικές παρατηρήσεις
μικρογραφία|Το VLT και το αστρικό σύστημα του [[Άλφα Κενταύρου. ]] Μια ομάδα από επιστήμονες πιστεύουν ότι μπορούν να απεικονίσουν τον  Proxima Centauri b και να διερευνήσουν την ατμόσφαιρα του για  οξυγόνο, υδρατμούς και μεθάνιο, συνδυάζοντας το  «ESPRESSO » και το «SPHERE» του VLT. Το Διαστημικό Τηλεσκόπιο Τζέιμς Γουέμπ μπορεί να είναι σε θέση να αναλύσει την ατμόσφαιρα του Εγγύτατου του Κενταύρου b, αν και δεν υπάρχουν πειστικές αποδείξεις για διελεύσεις από τη φωτομετρία των τηλεσκοπίων MOST και HATSouth, δίνοντας λιγότερο από 1 τοις εκατό πιθανότητα να πρόκειται για διερχόμενο πλανήτη από το μητρικό του άστρο. Μελλοντικά τηλεσκόπια όπως  το  European Extremely Large Telescope το Giant Magellan Telescope, και το Thirty Meter Telescope (TMT) θα έχουν την ικανότητα να αναλύσουν πλήρως τον Proxima Centauri b.
Η ανακάλυψη του Proxima b ήταν σημαντική για το ερευνητικό πρόγραμμα «Breakthrough Starshot» το οποίο έχει ως στόχο να στείλει ένα στόλο από μικροσκοπικά ρομπότ στο σύστημα του Άλφα του Κενταύρου. Το έργο καθοδηγείται από την ερευνητική εταιρεία Breakthrough Initiatives, η οποία σχεδιάζει να αναπτύξει και εκτοξεύσει ένα στόλο από μικροσκοπικά μη επανδρωμένα διαστημόπλοια που ονομάζονται StarChips, τα οποία θα μπορούσαν να ταξιδέψουν μέχρι το 20% της ταχύτητας του φωτός, φτάνοντας στο σύστημα σε 20 χρόνια με την ειδοποίηση άφιξης τους να φτάνει στη Γη τέσσερα χρόνια αργότερα.
Το 2017, το «Breakthrough Initiatives» και το Ευρωπαϊκό Νότιο Παρατηρητήριο (ESO), ξεκίνησαν συνεργασία για να ενεργοποιήσουν και εφαρμόσουν μια αναζήτηση για κατοικήσιμους πλανήτες στο κοντινό αστρικό σύστημα «Άλφα του Κενταύρου». Η συμφωνία περιλαμβάνει το Breakthrough Initiatives με στόχο την παροχή χρηματοδότησης για την αναβάθμιση του VISIR (VLT Imager and Spectrometer for mid-Infrared) οργάνου του ESO στο Πολύ Μεγάλο Τηλεσκόπιο (VLT) στη Χιλή
Εξωτερικοί σύνδεσμοι
Κατηγορία:Κένταυρος (αστερισμός) Κατηγορία:Εξωηλιακοί πλανήτες Κατηγορία:Υπεργαίες
Χημεία τροφίμων
Η Χημεία τροφίμων αποτελεί ιδιαίτερο κλάδο της Τεχνολογίας τροφίμων και ιδιαίτερα εξειδικευμένος της Χημείας, που έχει ως αντικείμενο έρευνας και μελέτης την κατανόηση των θεμελιωδών μεταβολών που μπορεί να συμβούν στη σύσταση και στη φυσική κατάσταση των τροφίμων τόσο κατά τη διάρκεια της όποιας επεξεργασίας τους, όσο και μετά απ΄ αυτή.
Οι γνώσεις αυτές κρίνονται λίαν απαραίτητες στη συνολική εκτίμηση.
Δείτε επίσης
Κατηγορία:Κλάδοι της χημείας Κατηγορία:Τεχνολογία τροφίμων
Κλείδα
Η κλείδα είναι ένα οστό στον ώμο. Αποτελεί το μόνο οστικό σύνδεσμο μεταξύ του κορμού και του άνω άκρου. Στον άνθρωπο είναι ψηλαφητή σε όλο της το μήκος και έχει κυματοειδή μορφή. Προς τα έξω αρθρώνεται με την ωμοπλάτη και προς τα έσω με το στέρνο και την πρώτη πλευρά. Λόγω της θέσης και της μορφής της εμφανίζει συχνά κατάγματα.
Το έξω ή ακρωμιακό άκρο της κλείδας είναι πλατύ και παρουσιάζει μια μικρή ωοειδή αρθρική γλήνη (αρθρική επιφάνεια), όπου συνδέεται με το ακρώμιο της ωμοπλάτης. Το στερνικό άκρο είναι πιο στενό και έχει μεγαλύτερη αρθρική επιφάνεια. Η κάτω επιφάνεια στο έξω τριτημόριο έχει μια ευδιάκριτη προβολή, το κωνοειδές φύμα, και μια έξω τραχιά επιφάνεια, τη τραπεζοειδή γραμμή. Από αυτή τη περιοχή καταφύεται ο κορακοκλειδικός σύνδεσμος. Αυτός ο σύνδεσμος αποτελείται από δύο επιμέρους συνδέσμους, τον τραπεζοειδή και τον κωνοειδή σύνδεσμο. Η κλείδα έχει πολλές τραχιές επιφάνειες στις οποίες προσφύονται οι μύες που συνδέουν την κλείδα με τον κορμό, τον λαιμό και το άνω άκρο.
Εξωτερικοί σύνδεσμοι
Κατηγορία:Σκελετικό σύστημα
Χερσόνησος Μπάχα Καλιφόρνια
thumb|250px|Δορυφορική άποψη της χερσονήσου Η Χερσόνησος Μπάχα Καλιφόρνια βρίσκεται στο βορειοδυτικό Μεξικό. Η χερσόνησος χωρίζει τον Ειρηνικό Ωκεανό από τον κόλπο της Καλιφόρνια. Η χερσόνησος εκτείνεται επί 1247 χιλιόμετρα, από το Μεξικάλι στα βόρεια, μέχρι το Ακρωτήριο του Αγίου Λουκά (Cabo San Lucas)στα νότια. Έχει συνολική έκταση 143.390 τετραγωνικά χιλιόμετρα. Η ακτογραμμή της έχει συνολικό μήκος περίπου 3000 χιλιόμετρα και περιλαμβάνει 65 περίπου νησιά. Η χερσόνησος χωρίζεται από την ηπειρωτική χώρα του Μεξικού από τον κόλπο της Καλιφόρνια και τον ποταμό Κολοράντο.
Η χερσόνησος χωρίζεται σε δύο πολιτείες, την Μπάχα Καλιφόρνια στο βόρειο τμήμα της με πρωτεύουσα το Μεξικάλι και τη Νότια Μπάχα Καλιφόρνια στο νότιο τμήμα της με πρωτεύουσα τη Λα Πας.
Γεωλογία
Η Χερσόνησος Μπάχα Καλιφόρνια κάποτε αποτελούσε μέρος της βορειοαμερικάνικης τεκτονικής πλάκας, κομμάτι της οποίας παραμένει το υπόλοιπο Μεξικό. Πριν από περίπου 12 με 15 εκατομμύρια χρόνια ξεκίνησε ο αποχωρισμός της. Τώρα είναι μέρος της πλάκας του Ειρηνικού και απομακρύνεται από την υπόλοιπη χώρα με κατεύθυνση βόρειο-βορειοδυτική.
Εξωτερικοί σύνδεσμοι
Μπαχα Καλιφορνια Κατηγορία:Γεωγραφία του Μεξικού
Ρόμπερτ Αμεεράλι
Παραπομπές
Αμεεραλι Ρ
Καρλόττα των Βουρβόνων, βασίλισσα της Κύπρου
Η Καρλόττα των Βουρβόνων (Charlotte de Bourbon, 1388 – 15 Ιανουαρίου 1422) ήταν Βασιλική Σύζυγος της Κύπρου και τιτουλάριος Βασιλική Σύζυγος της Αρμενίας και της Ιερουσαλήμ, μέσω του γάμου της με τον Βασιλέα Ιανό της Κύπρου. Ήταν η δεύτερή του σύζυγος και μητέρα των έξι νόμιμων παιδιών του, μεταξύ των οποίων συμπεριλαμβάνονταν ο Ιωάννης Β΄ της Κύπρου και η Άννα. Η επιρροή της Καρλόττας ήταν συνέβαλε σε σημαντικό βαθμό στην αναγέννηση του γαλλικού πολιτισμού στη βασιλική αυλή της Λευκωσίας.
Οικογένεια
Η Καρλόττα γεννήθηκε στη Γαλλία το 1388, ενώ ήταν ένα από τα επτά παιδιά του Ιωάννη Α΄ κόμη του Λα Μαρς και της Αικατερίνης των Μοντουάρ, κόρης του Ιωάννη ΣΤ΄ κόμη του Βαντόμ. Αδέλφια της ήταν ο Ιάκωβος Β΄ κόμης του Λα Μαρς, ο Λουδοβίκος κόμης του Βαντόμ, ο Ιωάννης κύριος του Καρανσί & του Ντουϊζάν, η Άννα κόμισσα του Μονπανσιέ, η Μαρία κυρία του Μπρεανκούρ και η Ισαβέλλα. Είχε, επίσης, έναν νόθο (ετεροθαλή) αδερφό από εξωσυζυγική σχέση του πατέρα της.
Πατρικοί πρόγονοι της Καρλόττας ήσαν ο Ιάκωβος Α΄ κόμης του Λα Μαρς και η Ιωάννα του Σατιγιόν, ενώ από την πλευρά της μητέρας της ήσαν ο Ιωάννης ΣΤ΄ κόμης του Βαντόμ και η Ιωάννα του Ποντιέ.
Γάμος και απόγονοι
Στις 25 Αυγούστου 1411, στον Καθεδρικό Ναό της Αγίας Σοφίας στη Λευκωσία της Κύπρου, η Καρλόττα νυμφεύθηκε ως δεύτερή του σύζυγος, τον Βασιλέα Ιανό της Κύπρου και της Αρμενίας και Τιτουλάριο Βασιλέα της Ιερουσαλήμ. Ήταν υιός του βασιλιά Ιακώβου Α΄ της Κύπρου και της Ελβίζ του Μπράουνσβαϊγκ-Γκρουμπενχάγκεν. Ο Ιανός και η Καρλόττα είχαν, προηγουμένως, νυμφευθεί δι' αντιπροσώπων στις 2 Αυγούστου 1409 στο Μελάν της Γαλλίας. Ένα έγγραφο χρονολογούμενο από τις 10 Ιανουαρίου 1409 (Παλαιό Ημερολόγιο) (δηλαδή τις 19 Ιανουαρίου 1410, σύμφωνα με το Νέο Ημερολόγιο), καταγράφει τις προετοιμασίες του ταξιδιού της Καρλόττας από τη Βενετία στην Κύπρο. Το χρονικό του Αμάντι καταγράφει την άφιξη στην Κύπρο της damisella Carlotta de Borbon, moglie de re Zegno και τον γάμο της στις 25 Αυγούστου 1411. Η πλούσια ακολουθία της Καρλόττας, η οποία τη συνόδευσε στην Κύπρο περιελάμβανε αριθμό μουσικών.
Ο Ιανός ήταν μέλος της εξέχουσας και εκτεταμένης Δυναστείας των Λουζινιάν, το όνομα της οποίας αποτελούσε και το επώνυμό του. Είχε πάρει διαζύγιο από την πρώτη του σύζυγο, Ανγκλεζία Βισκόντι, αρκετά χρόνια νωρίτερα, ενώ από τον συγκεκριμένο γάμο δεν είχε αποκτήσει κάποιον απόγονο.
Ο γάμος του Ιανού και της Καρλόττας χαρακτηρίστηκε ως "ακρογωνιαίος λίθος της αναγέννησης του γαλλικού πολιτισμού στην αυλή των Λουζινιάν, η οποία και χαρακτήρισε την περίοδο βασιλείας του Ιανού". Μετά τον γάμο της, προχώρησε άμεσα στην ίδρυση μίας société courtoise στη βασιλική αυλή της Λευκωσίας, εντός της οποίας άνθισαν η γαλλική λογοτεχνία και μουσική.
Μαζί, ο Ιανός και η Καρλόττα απέκτησαν έξι παιδιά :
Ο Βασιλιάς Ιανός απέκτησε, επίσης, τρία νόθα παιδιά από αγνώστων στοιχείων ερωμένες του.
Η Καρλόττα απεβίωσε στις 15 Ιανουαρίου 1422 από την πανώλη. Ετάφη στο Βασιλικό Μοναστήρι του Αγίου Δομίνικου στη Λευκωσία. Μεταξύ των αρκετών απογόνων της περιλαμβάνονται η Βασίλισσα Καρλόττα της Κύπρου, η Βασίλισσα Ιωάννα Γ΄ της Ναβάρρας, οι Γάλλοι Βασιλείς Κάρολος Η΄, Φραγκίσκος Α΄, Ερρίκος Β΄, Φραγκίσκος Β΄, Κάρολος Ζ΄, Ερρίκος Γ΄, Ερρίκος Δ΄, καθώς και οι προερχόμενοι από τον Οίκο των Βουρβόνων βασιλείς που ακολούθησαν, καθώς και η Άννα της Γαλλίας και η Μαρία, Βασίλισσα των Σκώτων. Αποτελεί, επίσης, πρόγονο της σημερινής Βρετανικής Βασιλικής Οικογένειας.
Πηγές
Κατηγορία:Σύζυγοι βασιλέων του Βασιλείου της Κύπρου Κατηγορία:Γαλλική τάξη ευγενών Κατηγορία:Οίκος των Βουρβόνων
Άγγελος Κούβελος
Ο Άγγελος Κούβελος (Αθήνα, 1899 - 17 Αυγούστου 1975) ήταν Έλληνας πολιτικός, δήμαρχος του Αιγάλεω κατά την τριετία 1946 - 1949, διορισμένος από το Λαϊκό Κόμμα.
Διορίσθηκε στις 14 Ιουνίου του 1946, ως ο 6ος στα χρονικά ανώτατος άρχοντας της πόλης του Αιγάλεω. Από τους πρώτους μήνες της θητείας του, συμμετείχε σε κοινωνικές δράσεις και πρωτοβουλίες που αφορούσαν και ζητήματα πέραν της τυπικής αρμοδιότητάς του. Βοήθησε επίσης, στη βελτίωση των αθλητικών υποδομών της ποδοσφαιρικής ομάδας του Αιγάλεω Α.Ο., όντας ένθερμος φίλαθλος Για τη συμβολή του αυτή, όπως και για την ανάπτυξη της τοπικής αυτοδιοίκησης τιμήθηκε από το Δήμο Αιγάλεω με αναμνηστικό μετάλλιο σχετικά με τις υπηρεσίες του κατά την περίοδο 1951 - 1967
Ήταν θείος του φίλαθλου αθλητικού παράγοντα και επιχειρηματία Ισίδωρου Κούβελου. Έχει αποκτήσει δυο κόρες, την Ελένη και την Μαρίζα. Απεβίωσε το 1975, σε ηλικία 76 ετών.
Τα καπρίτσια της Μαριάννας
Τα καπρίτσια της Μαριάννας (γαλλικός τίτλος: Les Caprices de Marianne) ή Οι ιδιοτροπίες της Μαριάννας είναι δίπρακτο θεατρικό έργο του Αλφρέ ντε Μυσσέ. Δημοσιεύθηκε το 1833 στο λογοτεχνικό περιοδικό Revue des deux Mondes και παρουσιάστηκε το 1851 στην Κομεντί Φρανσαίζ.
Ανήκει στο ρομαντικό κίνημα, περιγράφεται από τον Μυσσέ ως κωμωδία, αν και πλησιάζει περισσότερο το δράμα.
Στο έργο βασίστηκε η ταινία του Ζαν Ρενουάρ Ο Κανόνας του παιχνιδιού (1939) και η ομώνυμη όπερα του Ανρί Σωγκέ.
Υπόθεση
Ο νεαρός Σέλιο είναι τρελά ερωτευμένος με τη Μαριάννα, σύζυγο του δικαστή Κλαύδιου, καχύποπτου και ζηλιάρη. Ο νεαρός άνδρας είναι πολύ ντροπαλός για να την πλησιάσει και να της εξομολογηθεί τον έρωτά του, έτσι προσπαθεί αρχικά να χρησιμοποιήσει τη μεσολάβηση της γριάς Σιούτα, η οποία όμως δεν αποκομίζει τίποτε από τη νεαρή εκτός από την επιβεβαίωση της συζυγικής της πίστης.
Ωστόσο, ο Κλαύδιος υποπτεύεται την απιστία της γυναίκας του και προσλαμβάνει δολοφόνους για να σκοτώσουν όποιον επίδοξο εραστή πλησιάσει στο σπίτι. Ο Σέλιο πέφτει στην ενέδρα και πιστεύει ότι πεθαίνει από την προδοσία του φίλου του όταν ακούει τη Μαριάννα, μέσα στο σκοτάδι, να τον αποκαλεί Οκτάβιο. Ο Οκτάβιος, συντετριμμένος από τον θάνατο του φίλου του, αποκηρύσσει την έκλυτη ζωή και απορρίπτει τον έρωτα της Μαριάννας.
Κύριοι χαρακτήρες
μικρογραφία|250x250εσ|Η σκηνή της δολοφονίας, εικονογράφηση του 1884 Το έργο περιλαμβάνει εννέα χαρακτήρες, με περισσότερο ή λιγότερο σημαντικούς ρόλους. Οι κύριοι πρωταγωνιστές είναι η Μαριάννα, ο Σέλιο και ο Οκτάβιος.
Κρις Κούπερ
Ο Κρίστοφερ Γουόλτον Κούπερ (γεννημένος στις 9 Ιουλίου 1951) είναι Αμερικανός ηθοποιός. Έχει εμφανιστεί σε πολλές μεγάλες ταινίες του Χόλιγουντ, όπως American Beauty (1999), Όνειρα του ουρανού (1999), Χωρίς ταυτότητα (2002), Το μεγάλο φαβορί (2003), Τρούμαν Καπότε (2005), Σιριάνα (2005), Ζώνη υψηλού κινδύνου (2007), Στη χώρα των μαγικών πλασμάτων (2009), The Town (2010), The Muppets (2011), Αυτοκίνητα 3 (2017), Ένας υπέροχος γείτονας (2019) και Μικρές κυρίες (2019). Υποδύθηκε επίσης τον σερίφη Τζουλ Τζόνσον στη μίνι σειρά Οι αετοί της Δύσης, η οποία έγινε ένα από τα πιο επιτυχημένα γουέστερν στην ιστορία.
Ο Κούπερ κέρδισε τόσο Όσκαρ όσο και Χρυσή Σφαίρα Β' Ανδρικού Ρόλου για τον ρόλο του ως Τζον Λαρός στην ταινία Adaptation του 2002. Έπαιξε πρωταγωνιστικό ρόλο στο ιστορικό και πολιτικό θρίλερ Συνωμοσία (2007), υποδυόμενος τον πράκτορα και προδότη του FBI Ρόμπερτ Χάνσεν. Έπαιξε τον Ντάνιελ Σλόαν στο πολιτικό θρίλερ του 2012 Ο κανόνας της σιωπής και τον Νόρμαν Όσμπορν στο The Amazing Spider-Man 2 (2014).
Συνεργάζεται συχνά με τον σκηνοθέτη Τζον Σέιλς, όπως στις ταινίες Ματωμένη Αμερική (1987), Η πόλη της ελπίδας (1991), Μοναχικό αστέρι (1996), Ψήφισε... Πιλάγκερ δαγκωτό! (2004) και Amigo (2010).
Τα πρώτα χρόνια
Ο Κούπερ φοίτησε στο Πανεπιστήμιο του Μιζούρι και εγγράφηκε στο πρόγραμμα θεάτρου, με εξειδίκευση αρχικά στη σκηνογραφία. Στη διάρκεια του δεύτερου έτους, άλλαξε την ειδικότητά του σε υποκριτική για να ξεπεράσει την «υπερβολική του συστολή». Ο Κούπερ, λοιπόν, παρακολούθησε μαθήματα υποκριτικής στο Πανεπιστήμιο του Μιζούρι. Όπως είπε σε μια συνέντευξη του 1996 στην εφημερίδα The Philadelphia Inquirer, "Άρχισα να μπαίνω και να παρακολουθώ κάποιες παραστάσεις στο τμήμα θεάτρου. Άρχισα να παρακολουθώ μαθήματα θεάτρου και έκανα ακροάσεις για θεατρικά έργα. Και μόλις μπήκα σε αυτό, ήταν αρκετά άμεσο. Ένιωθα πολύ καλά, ένιωθα σαν στο σπίτι μου". Ο Κούπερ παρακολούθησε επίσης μαθήματα χορού στο Stephens College.
Καριέρα
Οι πρώτες ερμηνείες του Κούπερ περιλαμβάνουν την ταινία του 1987 Ματωμένη Αμερική του Τζον Σέιλς, τη μίνι σειρά του γουέστερν 1989 του CBS-TV Οι αετοί της Δύσης και το ανεξάρτητο δράμα γουέστερν Thousand Pieces of Gold του 1991.
Μερικές από τις πιο αξιοσημείωτες μεταγενέστερες ερμηνείες του περιλαμβάνουν τις ταινίες: Η χρηματαποστολή, ως ψυχωτικός πυρομανής που τρομοκρατεί υπαλλήλους διοδίων, Μοναχικό αστέρι, σε πρωταγωνιστικό ρόλο ως σερίφης του Τέξας επιφορτισμένος με την επίλυση μιας δύσκολης υπόθεσης. Ως βοηθός σερίφη στην ταινία του σκηνοθέτη Τζόελ Σουμάχερ του 1996 Η ετυμηγορία (βασισμένη στο μυθιστόρημα του Τζον Γκρίσαμ), ως Φρανκ Μπούκερ στην ταινία Ο γητευτής των αλόγων του 1998 και ως καταπιεσμένος ομοφοβικός γκέι συνταγματάρχης του Σώματος Πεζοναυτών στο American Beauty, ένας ρόλος που του χάρισε μια υποψηφιότητα Β' ανδρικού ρόλου στα Βραβεία Σωματείου Ηθοποιών. Για να μπει στο πετσί του ρόλου, ο Κούπερ είπε ότι «βασιζόταν σε έναν φίλο που είχε πολεμήσει στο Βιετνάμ. Του ζήτησα να πάει στα βαθιά. Τι θα έκανε αυτός ο άνθρωπος; Τι θα είχε στους τοίχους του; Στο γραφείο του;»
Το 2000, ο Κούπερ έπαιξε τον συνταγματάρχη Χάρι Μπέργουελ στην ταινία Ο πατριώτης. Ήταν υποψήφιος για ένα ακόμη βραβείο Σωματείου Ηθοποιών και για ένα Βραβείο Βρετανικής Ακαδημίας Κινηματογράφου, ενώ κέρδισε Όσκαρ Β' Ανδρικού Ρόλου και Χρυσή Σφαίρα το 2003 για το ρόλο του στην ταινία Adaptation. Το 2002, ο Κούπερ εμφανίστηκε επίσης στο Χωρίς ταυτότητα ως αδίστακτος διευθυντής ειδικών επιχειρήσεων της CIA, έναν ρόλο που επανέλαβε (σε αναδρομές στο παρελθόν) στην ταινία Στη σκιά των κατασκόπων.
Ο Κούπερ έλαβε μία ακόμη υποψηφιότητα για το βραβείο Σωματείου Ηθοποιών β' ρόλου ως εκπαιδευτής αλόγων κούρσας στο Μεγάλο φαβορί του 2003. Το 2004, ο Κούπερ πρωταγωνίστησε στο Ψήφισε... Πιλάγκερ δαγκωτό!, υποδυόμενος έναν ανίκανο ρεπουμπλικανό υποψήφιο κυβερνήτη, με ομοιότητες με τον πρώην πρόεδρο των ΗΠΑ Τζορτζ Μπους.
Ο Κούπερ εμφανίστηκε σε τρεις γνωστές ταινίες το 2005: το Jarhead (που τον επανένωσε με τον σκηνοθέτη American Beauty Σαμ Μέντες και με τον ηθοποιό στα Όνειρα του ουρανού, Τζέικ Τζίλενχαλ), Τρούμαν Καπότε και Σιριάνα. Έπαιξε επίσης στο θρίλερ Breach, υποδυόμενος τον πραγματικό πράκτορα και προδότη του FBI Ρόμπερτ Χάνσεν. Το 2007, εμφανίστηκε ως κυβερνητικός πράκτορας στο θρίλερ δράσης Ζώνη υψηλού κινδύνου και χάρισε τη φωνή του στον ήρως Ντάγκλας στην κινηματογραφική μεταφορά του βιβλίου Στη χώρα των μαγικών πλασμάτων (2009).
Στο Φεστιβάλ Κινηματογράφου Σάντανς του 2010, ο Κούπερ εμφανίστηκε δίπλα στον Μπεν Άφλεκ στο The Company Men, οι πρώτες κριτικές του οποίου επαίνεσαν την ερμηνεία του Κούπερ ως «τέλεια».
Το 2011, ο Κρις Κούπερ εμφανίστηκε στο The Muppets ως μεγιστάνας του πετρελαίου που δεν μπορεί να γελάσει. Στη μουσική ταινία, ο Κούπερ ερμήνευσε το ραπ χορευτικό νούμερο "Let's Talk About Me".
Το 2017, αυτός και η Λόρι Μέτκαλφ πρωταγωνίστησαν στο A Doll's House, Part 2, ένα έργο του Μπρόντγουεϊ βασισμένο στο Κουκλόσπιτο του Χένρικ Ίψεν, για το οποίο έλαβε υποψηφιότητα για βραβείο Tony. Ο Κούπερ έπαιξε τον σύζυγο της Νόρας Χέλμερ, Τόρβαλντ.
Ο Κούπερ υποδύθηκε τον Νόρμαν Όσμπορν στην ταινία του 2014 The Amazing Spider-Man 2. Εμφανίστηκε στο αστυνομικό δράμα του Μπεν Άφλεκ Ο νόμος της νύχτας, το οποίο κυκλοφόρησε τον Δεκέμβριο του 2016.
Το 2019, ο Κούπερ πρωταγωνίστησε σε δύο αναγνωρισμένες ταινίες, το Ένας υπέροχος γείτονας, με τον Τομ Χανκς και τη διασκευή της Γκρέτας Γκέργουιγκ του βιβλίου Μικρές Κυρίες με ένα καστ όπου συμμετείχαν οι Σίρσα Ρόναν, Έμα Γουάτσον, Φλόρενς Πιου, Τιμοτέ Σαλαμέ, Λόρα Ντερν και Μέριλ Στριπ.
Προσωπική ζωή
μικρογραφία| Ο Κούπερ και σύζυγός του Μαριάν Λεόνε Κούπερ, Απρίλιος 2007|260x260εσ Ο Κούπερ γνώρισε τη μέλλουσα σύζυγό του, Μαριάν Λεόνε, το 1979 σε ένα μάθημα υποκριτικής στη Νέα Υόρκη. Στο πρώτο τους ραντεβού, τον βοήθησε να κουβαλήσει ένα αντικείμενο ανεβαίνοντας τις σκάλες: «Τότε κατάλαβα ότι αυτό ήταν το κορίτσι για μένα». Παντρεύτηκαν τον Ιούλιο του 1983. Ο γιος τους, Τζέσι, γεννήθηκε πρόωρα τον Οκτώβριο του 1987. Τρεις μέρες μετά τη γέννησή του, ο Τζέσι υπέστη εγκεφαλική αιμορραγία και εμφάνισε εγκεφαλική παράλυση. Ο Τζέσι εντάχθηκε τελικά στο Περιφερειακό Λύκειο Silver Lake ως επίτιμος μαθητής. Ο Κούπερ ανέφερε σε μια συνέντευξη του 2003 στο The Morning Call: «(Ο Τζέσι) είναι το καλύτερο πράγμα που μας συνέβη ποτέ. Είναι σε αμαξίδιο και επικοινωνεί μόνο μέσω υπολογιστή, αλλά μου έχει μάθει πάρα πολλά γιατί είναι απίστευτα συγκεντρωμένος. Τώρα είναι σε ένα κανονικό σχολείο, στο οποίο παλέψαμε να τον βάλουμε. Είναι αριστούχος μαθητής και τα πάει περίφημα». Στις 3 Ιανουαρίου 2005, ο Τζέσι Κούπερ πέθανε ξαφνικά από επιληψία. Στη μνήμη του δημιουργήθηκε το Ίδρυμα Τζέσι Κούπερ. Ο Κούπερ είπε ότι ο θάνατος του γιου του τον βοήθησε να κατανοήσει αρκετούς χαρακτήρες που έπαιξε, όπως ο Τσαρλς Άικεν στην ταινία Αύγουστος (2013) και ο Φιλ Ίστγουντ στο Ξανά από την αρχή (2015).
Εξωτερικοί σύνδεσμοι
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου Κατηγορία:Βραβευμένοι με Όσκαρ Β' Ανδρικού Ρόλου Κατηγορία:Αμερικανοί άνδρες ηθοποιοί φωνής Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί κινηματογράφου
Βυζαντινές Δυναστείες
Δείτε επίσης
Κατηγορία:Βυζαντινοί Αυτοκράτορες
Όμιλος Φιλάθλων Ηρακλείου
Ο Όμιλος Φιλάθλων Ηρακλείου είναι ελληνικό αθλητικό σωματείο το οποίο εδρεύει στο Ηράκλειο Κρήτης. Ιδρύθηκε το φθινόπωρο του 1925 και τα χρώματα του αθλητικού συλλόγου είναι το μαύρο και το λευκό. Ο σύλλογος διατηρεί τμήματα: ποδοσφαίρου, καλαθοσφαίρισης, πετοσφαίρισης, υδατοσφαίρισης, κολύμβησης, άρσης βαρών, στίβου και σκακιού.
Ιστορία
Ο Ο.Φ.Η. ιδρύθηκε το φθινόπωρο του 1925 στο Γυμναστήριο της οδού Ιδομενέως όπου συνυπήρχαν αθλητές στίβου, αρσιβαρίστες, παλαιστές καθώς και ποδοσφαιριστές.
Στο σπίτι του μετέπειτα γιατρού Μηνά Ζαμπόζη υπογράφτηκε το καταστατικό ίδρυσης του O.Φ.Η. (Όμιλος Φιλάθλων Ηρακλείου), που είχε σαν φυτώριο τους προσκόπους του Ηρακλείου και τους τελειόφοιτους του Γυμνασίου Αρρένων της πόλης.
Το καταστατικό ανέφερε τις εξής δραστηριότητες:
Πολλά από τα ιδρυτικά μέλη αλλά και στελέχη του ΟΦΗ συνήθιζαν να είναι και αθλητές της ομάδας, έτσι συντέλεσαν στο να δημιουργηθούν τμήματα ποδοσφαίρου, αθλοπαιδιών (στα 1928 είχε γυναικεία ομάδα βόλεϊ), στίβου, κολύμβησης και ποδηλατικό τμήμα.
Ο ΟΦΗ συνάντησε μεγάλη στήριξη από τους φιλάθλους κυρίως για της επιτυχίες του στο ποδόσφαιρο αλλά και στα άλλα αθλήματα και κυρίως στον κλασσικό αθλητισμό όπου στους Παγκρήτιους αγώνες είχε κυρίαρχη παρουσία. Η πορεία αυτή του ΟΦΗ βρήκε ανταπόκριση όχι μόνο στο Ηράκλειο αλλά και σε όλο το νησί της Κρήτης.
Τμήμα ποδοσφαίρου ανδρών
Κατά τη 15ετία 1925-1940 όταν και ο ΟΦΗ έκανε τα πρώτα του βήματα δεν υπάρχουν επαρκή στοιχεία διότι και το ελληνικό ποδόσφαιρο βρισκόταν πρωταρχικό στάδιο, παρ' όλα αυτά λέγεται από τους ανθρώπους της ομάδας ότι η ομάδα πρέπει να έδωσε σ' αυτή την προπολεμική 15ετία πάνω από 400 αγώνες και πως οι νικηφόροι ήταν πολλαπλάσιοι αυτών που έληξαν με ισοπαλία ή ήττα.
Ο OΦΗ ήταν από πολλά χρόνια ο τιμημένος εκπρόσωπος της Κρήτης στο ελληνικό ποδόσφαιρο. Με εξαίρεση όμως κάποιες σποραδικές αναλαμπές, δεν κατάφερε να γνωρίσει κάποια πολύ μεγάλη διάκριση.
Όμως τη διετία 1986-1988 ο ΟΦΗ αναδείχθηκε Κυπελλούχος Ελλάδος, δευτεραθλητής Ελλάδας και πανάξιος πρεσβευτής της Ελλάδας στην Ευρώπη. Το 1990 ξαναβρέθηκε στον τελικό του κυπέλλου για δεύτερη φορά στην ιστορία του αλλά δεν κατάφερε να κατακτήσει το τρόπαιο.
Από τις αρχές του 2000 όμως ο ΟΦΗ άρχισε να παρακμάζει και να έχει φθίνουσα πορεία σε σχέση με το παρελθόν, μετά κυρίως της αποχώρησης του προπονητή-σύμβολο του ΟΦΗ, Ευγένιο Γκέραρντ. Το 2006, ο ΟΦΗ κατάφερε να υπαγεί στο άρθρο 44 περί χρεωκοπίας και τα χρέη του να διαγραφούν, αλλά στη συνέχεια να χρέη ξαναμαζεύτηκαν και μέχρι το 2015 είχε χρέη ύψους 12,2 εκατομμυρίων. Μία σειρά κακών αγωνιστικών περιόδων τελικά κατέληξε στον υποβιβασμό του ΟΦΗ την περίοδο 2008-2009. Η ομάδα προβιβάστηκε ξανά στη Super League τη σεζόν 2010-2011. Τις 21 Μαρτίου 2015, ο Ο.Φ.Η. αποχώρησε από το πρωτάθλημα.
Τμήμα ποδοσφαίρου γυναικών
Η Ο.Φ.Η. δημιούργησε γυναικείο ποδοσφαιρικό τμήμα την αγωνιστική περίοδο 2015-16, το οποίο ξεκίνησε την πορεία του από τη Γ' Εθνική Κατηγορία. Πρώτος προπονητής του τμήματος ήταν ο Ζαφείρης Λατσούδης. Σε δύο χρόνια πανηγύρισε ισάριθμους προβιβασμούς με αποτέλεσμα να διαγωνιστεί για πρώτη φορά στην ιστορία στην Α' Εθνική Κατηγορία το 2017-18.
Το παλμαρέ του συλλόγου περιλαμβάνει τα ακόλουθα τρόπαια:
Τμήμα καλαθοσφαίρισης ανδρών
Το τμήμα καλαθοσφαίρισης ανδρών ιδρύθηκε στα μέσα της δεκαετίας του 1950, αποτελώντας αργότερα ένα από τα ιδρυτικά μέλη της Ένωσης Καλαθοσφαιρικών Σωματείων Κρήτης. Πρώτος πρόεδρος ήταν ο Εμμανουήλ Παπακαλιάτης και προπονητής ο καθηγητής αγγλικών Χάρης Ευαγγελινός. Σήμερα αποτελεί νομικά ένα από τα ερασιτεχνικά τμήματα του συλλόγου. Καλλιεργεί τμήματα τόσο ενηλίκων όσο και νεαρότερων ηλικιακά αθλητών. Έδρα του αποτελεί το Κλειστό Γυμναστήριο του «Βαρδινογιάννειου» Αθλητικού Κέντρου, χωρητικότητας 1.000 θεατών.
Το παλμαρέ του συλλόγου περιλαμβάνει τα ακόλουθα τρόπαια:
Ο Ο.Φ.Η. ως φυτώριο νεαρών αθλητών έχει σημειώσει επιτυχίες σε τοπικό επίπεδο. Ειδικότερα στο παρελθόν έχει κατακτήσει: Η αλλαγή της χιλιετίας βρήκε το σύλλογο να διαγωνίζεται στο Πρωτάθλημα της Β' Εθνικής Κατηγορίας. Ο υποβιβασμός του επήλθε την περίοδο 2002-03 οπότε και κατετάγη 11ος στην τελική βαθμολογία, στο σύνολο 16 ομάδων.
Κατά την αγωνιστική περίοδο 2003-04 η ομάδα είχε καλή πορεία στο Πρωτάθλημα της Γ' Εθνικής Κατηγορίας τερματίζοντας 5η. Την επόμενη, ωστόσο, χρονιά, 2004-05, μηδενίστηκε σε όλα της παιχνίδια, με αποτέλεσμα να υποβιβαστεί στο τοπικό της πρωτάθλημα.
Η χρονιά 2006-07 ήταν μια νέα αρχή για τον ΟΦΗ, ο οποίος κατακτώντας το Πρωτάθλημα Ε.ΚΑ.Σ.Κ. επέστρεψε και πάλι στις εθνικές κατηγορίες μετά από διετή απουσία. Η πρώτη χρονιά του δε στη Γ' Εθνική στέφθηκε με απόλυτη επιτυχία καθώς αναδείχθηκε Πρωταθλητής στο 2ο Όμιλο Νότου, λαμβάνοντας παράλληλα εισιτήριο για την αμέσως ανώτερη κατηγορία.
Κατά την περίοδο 2008-09 ολοκλήρωσε τις αγωνιστικές του υποχρεώσεις στην 5η θέση της βαθμολογίας της Β' Εθνικής. Στα πλαίσια του θεσμού του Κυπέλλου Ελλάδος, γνώρισε τον αποκλεισμό στην 1η αγωνιστική της Β' Φάσης, όταν ηττήθηκε από την ΑΕΚ με σκορ 66-80. Τον Οκτώβριο του 2009, μετά την απόφαση του Απόλλωνα Πατρών να συμμετάσχει στο πρωτάθλημα της Β' Εθνικής, η Ε.Ο.Κ. ανακοίνωσε πως τη θέση του στην Α2 Εθνική θα έπαιρνε η κρητική ομάδα.
Κατά την περίοδο 2009-10 ο ΟΦΗ τερμάτισε στη 15η θέση του βαθμολογικού πίνακα της Α2 Εθνικής, με 10 νίκες και 20 ήττες, γνωρίζοντας τον υποβιβασμό. Στο Κύπελλο αγωνίστηκε σε μόλις ένα παιχνίδι, όπου γνώρισε την ήττα από τον Αίαντα Ευόσμου με σκορ 78-77. Την επόμενη χρονιά, 2010-11, ο σύλλογος κατέκτησε την κορυφή του Πρωταθλήματος της Β' Εθνικής, επιστρέφοντας στην Α2 μετά από σύντομο χρονικό διάστημα. Στα πλαίσια του θεσμού του Κυπέλλου έφτασε μέχρι τη 2η αγωνιστική της Α' Φάσης, όπου και αποκλείστηκε όταν γνώρισε την ήττα με σκορ 82-84 από το Παγκράτι.
Κατά την περίοδο 2011-12 η κρητική ομάδα κατέλαβε την 7η θέση της τελικής βαθμολογικής κατάταξης, παραμένοντας χωρίς ιδιαίτερα προβλήματα στην κατηγορία. Σε ό,τι αφορά το Κύπελλο συμμετείχε σε μόλις έναν αγώνα, όπου και γνώρισε οριακά την ήττα με σκορ 66-65 από τους Ικάρους Σερρών. Την επόμενη χρονιά, 2012-13, ολοκλήρωσε τις αγωνιστικές της υποχρεώσεις στην 9η θέση του βαθμολογικού πίνακα. Στο θεσμό του Κυπέλλου αποκλείστηκε στο δεύτερο παιχνίδι της, όταν ηττήθηκε με σκορ 59-71 από το Γ.Σ. Περιστερίου.
Κατά την αγωνιστική περίοδο 2013-14, ο ΟΦΗ διαγωνίστηκε στο Πρωτάθλημα της Α2 Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης. Έχοντας συγκεντρώσει 11 νίκες και 15 ήττες, κατέλαβε την 9η θέση της τελικής βαθμολογίας αποφεύγοντας τον υποβιβασμό.
Στη διοργάνωση του Κυπέλλου Ελλάδος αγωνίστηκε σε δύο παιχνίδια, γνωρίζοντας τον αποκλεισμό στην πρεμιέρα της Β' Φάσης από τη Νέα Κηφισιά με σκορ 60-80.
Καθήκοντα πρώτου προπονητή διατηρεί από τον Αύγουστο του 2012 ο Φώτης Τακιανός, με συνεργάτη το Γιώργο Γωνιωτάκη. Το ρόστερ του ΟΦΗ για την αγωνιστική περίοδο 2013-14 συνθέτουν οι παρακάτω αθλητές:-->
Τμήμα καλαθοσφαίρισης γυναικών
Το τμήμα καλαθοσφαίρισης γυναικών μετρά δεκαετίες ιστορίας με διακοπές, ενώ αποτελεί την πρώτη γυναικεία ομάδα που ιδρύθηκε στο νησί. Σήμερα αποτελεί νομικά ένα από τα ερασιτεχνικά τμήματα του συλλόγου. Καλλιεργεί τμήματα τόσο ενηλίκων όσο και νεαρότερων ηλικιακά αθλητριών. Έδρα του αποτελεί το Κλειστό Γυμναστήριο του «Βαρδινογιάννειου» Αθλητικού Κέντρου, χωρητικότητας 1.000 θεατών.
Ο Ο.Φ.Η. στο πρόσφατο παρελθόν έχει κατακτήσει:
Ο Ο.Φ.Η. ως φυτώριο νεαρών αθλητριών έχει σημειώσει επιτυχίες σε τοπικό επίπεδο. Ειδικότερα στο παρελθόν έχει κατακτήσει:
Ιστορική αναδρομή
Κατά την αγωνιστική περίοδο 2011-12 ο ΟΦΗ αναδείχθηκε Πρωταθλητής στο Παγκρήτιο Πρωτάθλημα. Παράλληλα πανηγύρισε και την άνοδο στην Α2 Εθνική Κατηγορία.
Πραγματοποιώντας την πρεμιέρα του στην κατηγορία, ο κρητικός σύλλογος ολοκλήρωσε τις αγωνιστικές του υποχρεώσείς για την περίοδο 2012-13 στην 7η θέση της τελικής βαθμολογίας του 1ου Ομίλου (σε σύνολο 12 ομάδων).
Αγωνιστική περίοδος 2013–14
Κατά την αγωνιστική περίοδο 2013–14, ο ΟΦΗ διαγωνίζεται στο Πρωτάθλημα της Α2 Εθνικής Κατηγορίας που διοργανώνει η Ελληνική Ομοσπονδία Πετοσφαίρισης.
Πρόεδρος του διοικητικού συμβουλίου του ΟΦΗ είναι ο Γιάννης Δανδάλης. Καθήκοντα πρώτου προπονητή διατηρεί από το Φεβρουάριο του 2014 ο Μανώλης Πρατσανάκης. Το ρόστερ του ΟΦΗ για την αγωνιστική περίοδο 2013–14 συνθέτουν οι παρακάτω αθλητές:
Τμήμα πετοσφαίρισης γυναικών
Κατά την αγωνιστική περίοδο 2021-22 το τμήμα πετοσφαίρισης γυναικών του Ο.Φ.Η. έλαβε μέρος στην αγωνιστική δραστηριότητα της Β' Εθνικής Κατηγορίας, η οποία ουσιαστικά συγκεντρώνει στους Ομίλους της τα τοπικά Πρωταθλήματα της ελληνικής επικράτειας. Ολοκλήρωσε τις αγωνιστικές του υποχρεώσεις απέναντι σε 7 αντιπάλους χωρίς να υποστεί καμία ήττα, κατακτώντας τον Παγκρήτιο τίτλο. Στους δύο Τελικούς αντιμετώπισε τον Πήγασο Ηρακλείου νικώντας και στις δύο περιστάσεις: 3-0 σετ στο Βαρδινογιάννειο και 1-3 στις Αρχάνες.
Στη συνέχεια ο σύλλογος ταξίδεψε στη Νίκαια προκειμένου να συμμετάσχει στα μπαράζ ανόδου στην Α2 Εθνική Κατηγορία. Τερματίζοντας στην 3η θέση απέτυχε στο στόχο αυτό, ωστόσο είναι η πρώτη επιλαχούσα ομάδα για άνοδο σε περίπτωση ανακατατάξεων.
Έδρα του Ο.Φ.Η. αποτελεί το Κλειστό Γυμναστήριο του «Βαρδινογιάννειου» Αθλητικού Κέντρου, χωρητικότητας 1.000 θεατών. Επικεφαλής του τμήματος είναι ο Γιάννης Δανδάλης, ενώ καθήκοντα πρώτου προπονητή διατηρεί ο Νίκος Προύφας.
Τμήμα στίβου
Κατά την αξιολόγηση των ελληνικών συλλόγων στίβου που εκδίδει κάθε Νοέμβριο ο Σ.Ε.Γ.Α.Σ. ο σύλλογος του Ηρακλείου έχει αξιολογηθεί ως ακολούθως πανελλαδικά:
Ο Ο.Φ.Η. αποτελεί μια από τις ισχυρότερες ομάδες στον κλασσικό στίβο την τελευταία δεκαετία. Επιπλέον το παλμαρέ του συλλόγου περιλαμβάνει τα ακόλουθα τρόπαια:
Έδρα του Ο.Φ.Η. είναι το Στάδιο Ελευθερίας της πόλης του Ηρακλείου, το οποίο βρίσκεται στην ενετική τάφρο στο ευθύγραμμο τμήμα των τειχών, ανάμεσα στους προμαχώνες Παντοκράτωρα και Βηθλεέμ και πλησίον της Χανιόπορτας.
Ιστορική αναδρομή
Κατά την αγωνιστική περίοδο 2011–12 ο ΟΦΗ έλαβε μέρος στο Πρωτάθλημα της Α2 Εθνικής Κατηγορίας, καταφέρνοντας να εξασφαλίσει την παραμονή του μετά το πέρας των αγωνιστικών του υποχρεώσεων. Την επόμενη χρονιά, 2012–13, πάντα στην ίδια κατηγορία, δεν κατάφερε να διεκδικήσει την άνοδό του στην Α1 Εθνική, ωστόσο κατετάγη 3ος στον Όμιλο Υποβιβασμού και ανανέωσε την παρουσία του και για την επόμενη περίοδο.
Αγωνιστική περίοδος 2013–2014
Κατά την αγωνιστική περίοδο 2013–14, ο Ο.Φ. Ηρακλείου διαγωνίζεται στο Πρωτάθλημα της Α2 Εθνικής Κατηγορίας που διοργανώνει η Κολυμβητική Ομοσπονδία Ελλάδος.
Έδρα του συλλόγου είναι το Κολυμβητήριο Ηρακλείου. Πρόεδρος του διοικητικού συμβουλίου είναι ο Γιάννης Δανδάλης και έφορος του τμήματος ο Μιχάλης Σπαγουλάκης.
• 2
Τμήμα πυγμαχίας
Τον Ιούλιο του 2022 ο Ο.Φ.Η. έλαβε έγκριση επανεγγραφής του στα σωματεία της Ελληνικής Ομοσπονδίας Πυγμαχίας, αναβιώνοντας παλαιότερο τμήμα που είχε αδρανήσει. Το τμήμα διαθέτει στο δυναμικό του τόσο άνδρες όσο και γυναίκες, ενήλικες και παιδιά. Υπεύθυνός του είναι ο Μιχάλης Μανιουδάκης και προπονητής ο Γρηγόρης Φανουργάκης.
Σύνδεσμοι φιλάθλων
Σήμερα το συνδεσμιακό κίνημα του ΟΦΗ εκπροσωπείται από 6 στεγασμένους συνδέσμους: Ακόμα πολλοί πυρήνες οπαδών υπάρχουν σε πολλά μέρη της Ελλάδας και του εξωτερικού όπως στην Θεσσαλονίκη,Κατερίνη,Ρόδο,Πάτρα,Αγγλία.Τελος υπάρχουν πολλοί ξένοι οπαδοί του οφη οι οποίοι έχουν φροντίσει να διαδώσουν το όνομα της ομάδας σε όλη την υφήλιο
Αθλητικοί χώροι
Κατηγορία:ΟΦΗ Κατηγορία:Αθλητικοί σύλλογοι Ηρακλείου Κατηγορία:Ελληνικοί σύλλογοι υδατοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι κολύμβησης Κατηγορία:Ελληνικοί σύλλογοι ποδηλασίας Κατηγορία:Ελληνικοί σύλλογοι στίβου Κατηγορία:Ελληνικοί σύλλογοι πυγμαχίας Κατηγορία:Ελληνικοί σύλλογοι άρσης βαρών Κατηγορία:Ελληνικοί σκακιστικοί σύλλογοι Κατηγορία:Γυναικείες ποδοσφαιρικές ομάδες Ελλάδας Κατηγορία:Σωματεία Ε.Σ.ΠΕ.Κ. Κατηγορία:Ιδρύσεις αθλητικών συλλόγων το 1925
Στέρνο
μικρογραφία|Το στέρνο
Το στέρνο είναι ένα οστό του θώρακα. Αποτελείται από τρία μέρη, τη λαβή προς τα πάνω, το σώμα του στέρνου και τη ξιφοειδή απόφυση. Το στέρνο αρθρώνεται με τους πλευρικούς χόνδρους των εφτά πρώτων πλευρών. Λόγω της προσβασιμότητάς του, το στέρνο χρησιμοποιείται για λήψη μυελού των οστών.
Η λαβή είναι το άνω μέρος του στέρνου και είναι ένα σπογγώδες οστό. Έχει μια ευδιάκριτη εντομή, τη σφαγιτιδική εντομή. Στα δύο άκρα αυτής της εντομής, το στέρνο αρθρώνεται με τη κλείδα. Αρθρώνεται με την πρώτη πλευρά. Αυτή η άρθρωση είναι συνάρθρωση, μια ινοχόνδρινη σύνδεση. Το σώμα του στέρνου είναι επίπεδο και συνδέεται στα πλάγια με τα πλευρά. Η ξιφοειδής απόφυση είναι το κατώτερο και μικρότερο τμήμα του στέρνου. Αρχικά είναι ένα χόνδρινο μόρφωμα αλλά στους ενήλικες οστεοποιείται.
Η λαβή με το σώμα και το σώμα με τη ξιφοειδή απόφυση αρχικά συνδέονται με συμφύσεις, αλλά με τη πάροδο της ηλικίας συχνά οστεοποιούνται.
Εξωτερικοί σύνδεσμοι
Κατηγορία:Πλατιά οστά
Χουάν Αφάρα
Γεννήθηκε στη Σάντα Ρόσα. Ολοκλήρωσε την πρωτοβάθμια εκπαίδευσή του στο Clementine Irrazábal και την δευτεροβάθμια στο Σαν Μπλάς. Ολοκλήρωσε τις σπουδές του όταν αποφοίτησε στις Περιβαλλοντικές Επιστήμες στο Τεχνικό Πανεπιστήμιο Μάρκετινγκ και Ανάπτυξης στο Σαν Μπλάς.
Διετέλεσε δημοτικός σύμβουλος στην περιοχή του Τομάς Ρομέρο Περέιρα το 1985. Στη συνέχεια έγινε δήμαρχος της ομώνυμης πόλης το 1987 με 1989. Το 1996 επανεξελέγη σε αυτό το αξίωμα, και μεταξύ του 1996 και του 2001.
Ήταν υποψήφιος κυβερνήτης το 2002 στο Ιταπούα με το Ρεπουμπλικανικό Εθνικό κόμμα ένωσης του Κολοράδο. Εξελέγη το 2008 σε αυτό το αξίωμα από τον Αύγουστο και υπηρέτησε ως τον Οκτώβριο του 2012. Μετά την παραίτηση από αυτό το αξίωμα δήλωσε συμμετοχή στις επερχόμενες προεδρικές εκλογές για το αξίωμα του αντιπροέδρου με το κόμμα του Κολοράδο.
Τον Απρίλιο του 2018 ο Αφάρα αποχώρησε από την αντιπροεδρία και ήταν υποψήφιος γερουσιαστής.
Παραπομπές
Αφαρα
Μιθριδάτης Α΄ της Κομμαγηνής
Βιογραφία
Ήταν γιος τού Σάμη Β΄ τού Θεοσεβούς και Δικαίου, βασιλιά της Κομμαγηνής.
Έζησε κατά το τέλος του 2ου αι. και τις αρχές τού 1ου αι. π.Χ. Ήταν πρίγκιπας ως γιος τού πρώτου βασιλιά της Κομμαγηνής Σάμη Β΄. Νυμφεύτηκε τη Λαοδίκη Ζ΄ Θεά ως μέρος μίας συμμαχίας ειρήνης. Διαδέχθηκε τον πατέρα του το 109 και υιοθέτησε τον Ελληνικό πολιτισμό. Η Λαοδίκη Ζ΄ τού έκανε έναν γιο, τον Αντίοχο Α΄.
Απεβίωσε το 70 και τον διαδέχθηκε ο γιος του αυτός.
Οικογένεια
Νυμφεύτηκε τη Λαοδίκη Ζ΄ Θεά, κόρη τού Αντιόχου Η΄ τού Γρυπού βασιλιά της Αυτοκρατορίας των Σελευκιδών και είχε τέκνο:
Πηγές
Κατηγορία:Δυναστεία των Οροντιδών Κατηγορία:Βασιλείς της Αρμενίας
23 Μαΐου
Η 23η Μαΐου είναι η 143η ημέρα του έτους κατά το Γρηγοριανό ημερολόγιο (144η σε δίσεκτα έτη). Υπολείπονται 222 ημέρες.
Ορθόδοξη Εκκλησία
Κατηγορία:Ημέρες του έτους
Κατάργηση της δουλείας
250px|μικρογραφία|Καμπάνια κατά της δουλείας Ως Κατάργηση της δουλείας νοούνται όλες οι κινήσεις και πρακτικές για τον τερματισμό της δουλείας. Στη Δυτική Ευρώπη και την Αμερική, η υπήρξαν μαζικά κινήματα που προσπάθησαν να τερματίσουν το υπερατλαντικό δουλεμπόριο και να απελευθερώσουν τους δούλους.
Στη Βρετανία ξεκίνησαν κινήματα στα τέλη του 18ου αιώνα από βρετανούς και αμερικανούς Κουάκερους. Ο James Oglethorpe ήταν από τους πρώτους που διατύπωσαν αντιτέθηκαν στη δουλεία και την απαγόρευσε στην επαρχία της Τζώρτζια, στην επικράτεια της σημερινής πολιτείας, με ψήφισμα στο κοινοβούλιο.
Η υπόθεση Somersett το 1772, στην οποία ένας δούλος απελευθερώθηκε με την κρίση ότι η δουλεία δεν υπήρχε σύμφωνα με το αγγλικό κοινό δίκαιο, βοήθησε να ξεκινήσει το βρετανικό κίνημα για την κατάργηση της δουλείας. Ωστόσο, η δουλεία συνέχισε να υφίσταται στην Ολλανδία, Γαλλία, Βρετανία, Ισπανία και πορτογαλικές κτήσεις στις Δυτικές Ινδίες, τη Νότια Αμερική και τις νότιες Ηνωμένες Πολιτείες. Οι Βόρειες Πολιτείες ξεκινώντας από την Πενσυλβάνια το 1780, ψήφισαν για την κατάργηση της δουλείας, μερικές φορές με σταδιακή χειραφέτηση. Η Μασαχουσέτη επικύρωσε σύνταγμα που όριζε όλους τους άνδρες ίσους. Το Βερμόντ, το οποίο υπήρχε ως μη αναγνωρισμένη πολιτεία από το 1777 έως το 1791, κατάργησε τη δουλεία το 1777. Σε άλλες πολιτείες, όπως η Βιρτζίνια, τα δικαιώματα ερμηνεύθηκαν από τα δικαστήρια ως μη εφαρμόσιμα σε Αφρικανούς και Αφροαμερικανούς. Κατά τις επόμενες δεκαετίες, το κίνημα αναπτύχθηκε στις βόρειες πολιτείες και το Κογκρέσο περιόριζε την επέκταση της δουλείας σε νέες πολιτείες που γίνονταν δεκτές στην ένωση.
Το 1787 δημιουργήθηκε στο Λονδίνο η Εταιρεία για την Κατάργηση του Δουλεμπορίου. Κατά τη διάρκεια Γαλλικής Επαναστάσεως η δουλεία καταργήθηκε σε όλη την αυτοκρατορία το 1794, αν και επαναφέρθηκε το 1802 από τον Ναπολέοντα. Η Αϊτή (τότε Saint-Domingue) κήρυξε επίσημα την ανεξαρτησία της από τη Γαλλία το 1804 και έγινε το πρώτο κυρίαρχο έθνος στο Δυτικό Ημισφαίριο που κατήργησε άνευ όρων τη δουλεία στη σύγχρονη εποχή. Οι βόρειες πολιτείες στις ΗΠΑ κατήργησαν όλες τη δουλεία έως το 1804. Το Ηνωμένο Βασίλειο της Μεγάλης Βρετανίας και της Ιρλανδίας και οι Ηνωμένες Πολιτείες απαγόρευσαν το διεθνές εμπόριο δούλων το 1807, μετά το οποίο η Βρετανία ηγήθηκε των προσπαθειών να παρεμποδίζονται πλοία με δούλους. Η Βρετανία κατάργησε τη δουλεία σε όλη την αυτοκρατορία της με την Πράξη κατάργησης της δουλείας του 1833 (με αξιοσημείωτη εξαίρεση της Ινδίας), ή Γαλλία την κατήργησε ξανά το 1848 και οι ΗΠΑ το 1865 με την 13η τροποποίηση του συντάγματος. Το 1888 η Βραζιλία έγινε η τελευταία χώρα στην Αμερική που κατήργησε τη δουλεία. Στην Ελλάδα καταργήθηκε στις 25 Φεβρουαρίου 1822 με απόφαση του Προέδρου του Υπουργικού Συμβουλίου, Θεοδώρου Νέγρη.
Παραπομπές
Κατηγορία:ΔουλείαΚατηγορία:Πολιτικά κινήματα
Γιάννης Βογιατζής (ηθοποιός)
Ο Γιάννης Βογιατζής (Αιτωλικό, 12 Ιουνίου 1927) είναι Έλληνας ηθοποιός.
Βιογραφία
Σπούδασε στη Δραματική Σχολή του Εθνικού Θεάτρου και για ένα διάστημα στην Ανωτάτη Βιομηχανική. Πρωτοεμφανίστηκε στο θέατρο το 1955, αμέσως μετά την αποφοίτησή του από τη Σχολή, στο έργο του Ουίλιαμ Σαίξπηρ Ο έμπορος της Βενετίας στο θέατρο Διονύσια.
Έγινε γνωστός ως κινηματογραφικός «Μικές» (από τον ομώνυμο ρόλο στην ταινία Ο Μικές παντρεύεται), καθώς και ως ραδιοφωνικός και στη συνέχεια κινηματογραφικός «Λαλάκης». Στον κινηματογράφο έκανε την πρώτη του εμφάνιση το 1957 στην ταινία Λατέρνα, φτώχεια και γαρύφαλλο. Έκτοτε συνεργάστηκε με πολλούς θιάσους αρκετές φορές και ως θιασάρχης. Η πλούσια κωμική φλέβα του τον καθιέρωσε στο πλατύ κοινό του ραδιοφώνου (Το Ημερολόγιο ενός θυρωρού), του κινηματογράφου και της τηλεόρασης (Η γειτονιά μας, Ο ονειροπαρμένος).
Μέχρι σήμερα έχει συμμετάσχει σε 68 ταινίες, κυρίως κωμωδίες, κομεντί και φαρσοκωμωδίες. Χαρακτηριστικοί είναι οι ρόλοι του στους ταινίες Η γυναίκα μου τρελάθηκε, Μια Ιταλίδα από την Κυψέλη, Δεσποινίς διευθυντής, Ένα κορίτσι για δύο, Ο Κλέαρχος, η Μαρίνα κι ο κοντός, Θα σε κάνω βασίλισσα, Νύχτα γάμου, Το παιδί της μαμάς, Ο Μικές παντρεύεται και άλλες.
Είναι εξάδελφος και συνονόματος του επίσης ηθοποιού και τραγουδιστή Γιάννη Βογιατζή. Έχει δηλώσει πως ήταν συμμαθητής με την Ειρήνη Παπά, τον Αλέκο Αλεξανδράκη και την Άννα Συνοδινού.
Είναι υποστηρικτής του Παναθηναϊκού.
Θεατρικές παραστάσεις
Συμπληρωματικός πίνακας θεατρικών παραστάσεων
Παραπομπές
Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί τηλεόρασης
Κουβέλια Αρκαδίας
Τα Κουβέλια είναι ορεινό χωριό του νομού Αρκαδίας. Ο πληθυσμός του ανέρχεται, σύμφωνα με την απογραφή του 2011, στους 19 μόνιμους κατοίκους και βρίσκεται σε υψόμετρο 638 μέτρα από την επιφάνεια της θάλασσας.